Taper อยู่ในซ.ทองหล่อ 13 (ซ.ต้นเครื่อง) เข้าซอยมาเลี้ยวซ้าย ร้านอยู่ขวามือ เลี้ยวขวาเข้าที่จอดรถไปจอดหลังร้านได้เลย

เป็นร้านห้องเดียว แต่มี 2 ชั้น ชั้นล่างเป็นโต๊ะบาร์ มีครัวเปิด ชั้นบนมีโต๊ะอีกไม่เกิน 10 ที่ แนะนำให้โทรจองก่อน

ร้านนี้เมนูไม่เยอะ มีแค่ 3 หน้า อาหารที่สั่งไปตามนี้

World Famous Congee: ข้าวแดงตุ๋นบดจนเนื้อเนียน มาพร้อมไข่ออนเซ็น หมูสามชั้นชิ้นใหญ่ หอมดีแต่ค่อนข้างเค็ม

Squd & Salted Egg: พาสต้าทำเอง ผัดมากับหมึกผัดไข่เค็ม พาสต้าเกือบดี เละไปนิดนึง รสชาติเค็มอีกแล้ว แต่กินอร่อย

Bangkok Waffle: วาฟเฟิลใบเตย มาพร้อมไอติมมะม่วง วาฟเฟิลเบาแต่กรอบมาก กินเพลินๆ

โดยสรุป อาหารประหลาดแต่ถือว่าดี ราคาค่อนข้างสูง

คะแนน
บรรยากาศร้าน: 8/10
รสชาดอาหาร: 7/10
ความคุ้มค่า: 6/10
บริการ: 8/10